**duo antagonic**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

criticul căscă prelung

semiplictisit

gura

patul lui erau prea aproape

de calorifer

poetul poezea lipit de tavan

de cer

lipit timbru pe o inimă post restant

iar hamacul său nedesfăcut

atârna inestetic de semilună

criticul savant în litere

în cuvinte pre şi post

interbelice

moderne

contemporane

realiste

suprarealiste

trăise deja prea mult

din visurile altora

şi le pierduse pe ale sale

nu mai simţea nimic

poate doar coniacul multistelar

oferit la cină

de un poet entuziasmat

de propriile lui adevăruri

criticul adormi

cu gândul la micul dejun

poetul muri sufocat

într-o rimă cu zgârci

criticul n-a mâncat apoi o zi

n-a băut patruzeci

dar a supravieţuit

iar poetul a ajuns în hamacul lui

cu bine

mâine

la post restant

cineva va împărţi

poezii de dragoste umplute

cu courvoisier

viaţa continuă

ciudat...